Tesla Model S er en femdørs elbil i luksusklassen produceret af Tesla Motors. Ifølge producenten er den verdens første elektriske luksussedan. Modellen kom på gaden i USA i 2012, i Europa i 2013 og i Asien i 2014 og er indtil videre produceret i 40.000 eksemplarer. Startprisen i Danmark er 540.000 kr.
Model S fås i tre varianter med 306-421 hk og med en rækkevidde på op til 390-500 km. 0-100 km/t nås på 4,4-6,2 sek. Størstedelen af batteriet er placeret i bunden af bilen og består af 7104 lithium-ion-batterier. Teslas net af hurtigladere gør det muligt at oplade batteriet halvt på ½ time.
Model S har fået fem ud af fem mulige stjerner i den amerikanske NHTSA-bedømmelse men er kritiseret for at være farlig for andre bilister ved sammenstød. Model S er endvidere kritiseret for at miste rækkevidde under kolde temperaturer, når den ikke er i brug og ikke oplades. ("Læs mere..")
